NaiveNeuron/SloPal huggingface dataset:
B. Bugár, podpredseda NR SR: (2005-06-24):
K. Ondriaš, poslanec: Vážený pán predsedajúci, dámy a páni, vystúpim veľmi krátko. Podám pozmeňujúci návrh, kde chcem posunúť účinnosť platnosti zákona. Predkladaný vládny návrh zákona navrhujem zmeniť a doplniť takto: Po prvé, § 5 znie: Tento zákon nadobúda účinnosť 1. 1. 2006. Odôvodnenie: Čiastočné odškodnenie vkladateľov do nebankových subjektov nebolo zapracované do štátneho rozpočtu na rok 2005, preto účinnosť zákona navrhujem posunúť na 1. 1. 2006. Ďakujem za pozornosť.
Pčolinský, Peter, poslanec NR SR (2018-02-07):
Ďakujem pekne. Pán kolega, teraz aj pán kolega Petrák to spomenul, trochu ste rozobrali ten príspevok za dochádzanie za prácou, ak to môžem takto nazvať, len ja by som chcel povedať, že na ten príspevok ľudia zvysoka kašlú. Povedzte obyvateľovi Sniny, že kde má ísť, kde má dochádzať za prácou, do Medzilaboriec alebo do Vranova alebo kde? Na to vám zvysoka kašlú, na ten príspevok, pretože ľudia chcú pracovať doma, chcú byť doma s rodinami, majú tam postavené domy, majú tam príbuzných, majú tam priateľov, oni nechcú odchádzať preč, oni chcú byť doma. Vláda konečne by mala riešiť, ako tých ľudí doma udržať, a nie, ako ich nútiť odísť, lebo súčasná vláda núti ľudí odchádzať do zahraničia. A poviem jednoduchý príklad, skúste v Snine na úrade práce odmietnuť prácu v Jaguari, vyradia vás z evidencie. Vyradia vás z evidencie, pretože odmietate sa presťahovať 400 km mimo svojho domova, vás vyradia z evidencie. Máme niekoľko takýchto prípadov, už myslím, že sme ich aj v minulosti prezentovali. Jednoducho tie príspevky na mobilitu, to je absolútny nezmysel. A tak ako ste správne, pán Beblavý, pomenovali, tento príspevok má nejakú, by som povedal, že nulovú alebo absolútne zanedbateľný vplyv na to zamestnávanie, resp. na mobilitu. Čiže ten príspevok naozaj predkladatelia by mali zvážiť, lebo je to absolútny nezmysel a v praxi, veľmi dobre viete, nebude znamenať nič, len marketingovo to dobre znie, že dáme vám pár tisíc euro, ak budete niekde dochádzať za prácou. No skúste obyvateľovi Sniny povedať, že má ísť niekde preč a kam.
Bugár, Béla, podpredseda NR SR (2018-03-13):
Prezentujme sa a hlasujme. (Hlasovanie.) Prítomných 122, za 83, proti 1, zdržalo sa 24 poslancov, 14 nehlasovali. Konštatujem, že tieto návrhy sme schválili. Nech sa páči.
J. Brocka, poslanec: (2008-02-12):
Ale iné chcem ešte povedať, lebo inšpirovali ste ma svojím vystúpením. Uvažujem o tom, ako by sa dal splniť ten cieľ, vyhnať čo najviac ľudí z 2. piliera. No jedna z možností je, že by ste vydali nejakú informačnú brožúru, aby ľudia vedeli, ako rýchlo to môžu urobiť. A to druhé je, že by ste poprosili predsedu vlády Roberta Fica, aby sa častejšie vyjadroval k 2. dôchodkovému pilieru, lebo myslím si, že práve tie jeho vyjadrenia z minulosti, ktoré majú podobu skôr šírenia poplašnej správy, to by bolo asi najúčinnejšie riešenie a vôbec by sme túto novelu dnes nemuseli preberať.
Bugár, Béla, podpredseda NR SR (2017-12-12):
Ďakujem. otváram všeobecnú rozpravu. Pýtam sa, či sa hlási do rozpravy ústne. Okrem, samozrejme, pani navrhovateľky. Nie. Končím možnosť sa prihlásiť. Pani poslankyňa Krištúfková, nech sa páči, máte slovo.
V. Tomanová, ministerka práce, sociálnych vecí a rodiny SR: (2007-09-20):
Ďakujem. Skončila som.
Blanár, Juraj, podpredseda NR SR (2023-03-22):
Vyhlasujem všeobecnú rozpravu za uzavretú. Chcem sa spýtať pána navrhovateľa, či má záujem o záverečné slovo. Nie. Pán spravodajca? Čiže budeme hlasovať o tomto návrhu zákona v utorok, pardon, zajtra o jedenástej hodine. Prerušujem rokovanie o tomto bode programu. Poprosím oboch, aby zotrvali na svojich miestach, pretože budeme pokračovať prvým čítaním návrhu poslancov Petra Kremského a Igora Matoviča na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov. Je to tlač 1500. Návrh na pridelenie výborom 1566. Teraz udeľujem slovo pánovi poslancovi Petrovi Kremskému, aby tento návrh v pléne odôvodnil. Nech sa páči. (Rokovanie o návrhu poslancov Národnej rady Slovenskej republiky Petra Kremského a Igora Matoviča na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov , tlač 1500.)
Šefčík, Marek, poslanec NR SR (2023-03-17):
Iba hlasovanie, v utorok o jedenástej. Ďakujem.
Košútová, Magda, poslankyňa NR SR (2012-12-17):
Ďakujem pekne, pani podpredsedníčka. Predseda Národnej rady Slovenskej republiky rozhodnutím č. 273 z 9. novembra 2012 pridelil návrh na vyslovenie súhlasu Národnej rady Slovenskej republiky s prijatím dodatkov k prílohám A, B a C Štokholmského dohovoru a so zrušením vyhlásenia podľa čl. 25 ods. 4 výboru pre pôdohospodárstvo a životné prostredie s lehotou na prerokovanie návrhu do 23. novembra 2012. Výbor Národnej rady Slovenskej republiky pre pôdohospodárstvo a životné prostredie prerokoval predmetný návrh dňa 20. novembra 2012. Uznesením č. 67 z 20. súhlasil s návrhom Národnej rady a odporučil Národnej rade Slovenskej republiky vysloviť súhlas s prijatím dodatkov k prílohám A, B a C Štokholmského dohovoru a so zrušením vyhlásenia podľa čl. 25 ods. 4 Štokholmského dohovoru, tlač 278. Gestorský výbor prerokoval túto správu o predmetnom návrhu a uznesením č. 82 odporučil Národnej rade Slovenskej republiky vysloviť súhlas s prijatím dodatkov k prílohám A, B a C Štokholmského dohovoru a so zrušením vyhlásenia podľa čl. 25 ods. 4 a poveril ma vystúpiť na schôdzi Národnej rady Slovenskej republiky k uvedenému návrhu a predložiť návrh na uznesenie Národnej rady Slovenskej republiky. Pani podpredsedníčka, skončila som, otvorte rozpravu.
Valocký, Jozef, poslanec NR SR (2019-06-25):
Prosím, dajte hlasovať o návrhu zákona ako o celku s prijatými pozmeňujúcimi návrhmi, gestorský odporúča schváliť.
Bugár, Béla, podpredseda NR SR (2016-04-27):
Vážené panie poslankyne, vážení páni poslanci, budeme pokračovať a to rokovaním, teda v rokovaní hlasovaním v druhom čítaní. Najprv o vládnom návrhu zákona, ktorým sa mení zákon č. 580/2004 Z. z. o zdravotnom poistení. Prosím o väčší kľud, lebo ani ja sa nepočujem. Takže je to tlač 50. Spoločným spravodajcom je pán poslanec Bastrnák. Nech sa páči, ujmite sa slova. A ideme hlasovať o našom návrhu. (Hlasovanie o vládnom návrhu zákona, ktorým sa mení zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia niektoré zákony , tlač 50.)
Hort, Milan, podpredseda NR SR (2011-04-05):
Reagovať bude pán poslanec Fico, nech sa páči.
B. Bugár, podpredseda NR SR: (2004-03-09):
(Hlasovanie.) Prítomných 134 poslancov, za návrh hlasovalo 62, proti 36 a zdržalo sa 36 poslancov. Konštatujem, že návrh nebol schválený. Nech sa páči. Zs. Komlósy, poslanec: Pán predsedajúci, vyčerpali sme všetky pozmeňujúce a doplňujúce návrhy, môžete dať hlasovať o tom, že predmetný návrh zákona postúpime do tretieho čítania.
Žiga, Peter, podpredseda NR SR (2023-11-23):
255. S reakciou na faktické poznámky, pán minister obrany.
Hrnčiar, Andrej, poslanec NR SR (2013-10-29):
Vážený pán predseda, chcel by som, aby sa dalo do zápisu hlasovanie tlače 680, návrh poslanca Národnej rady Slovenskej republiky Igora Chomu na vydanie zákona, ktorým sa mení a dopĺňa zákon č. 135/1961 Zb. Hlasoval som, zdržal som sa hlasovania podľa výpisu, ale chcel som hlasovať za.
Laurenčík, Milan, podpredseda NR SR (2020-12-09):
Vážené panie poslankyne, vážení páni poslanci, otváram desiaty rokovací deň 18. schôdze Národnej rady Slovenskej republiky. Na dnešnom rokovaní, rokovacom dni o ospravedlnenie požiadali nasledujúci poslanci: pán poslanec Vladimír Baláž, Ľuboš Blaha, Jozef Habánik, Eva Hudecová a Ján Kerekréti. Vážené panie poslankyne, vážení páni poslanci, pristúpime k rokovaniu o návrhu vlády na skrátené legislatívne konanie o vládnom návrhu ústavného zákona, ktorým sa mení a dopĺňa ústavný zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov. Návrh vlády je uverejnený ako tlač 356. Prosím podpredsedu vlády Slovenskej republiky Štefana Holého, aby nám návrh vlády odôvodnil. Pán podpredseda, rečnícky pult je váš, nech sa páči. (Rokovanie o návrhu vlády na skrátené legislatívne konanie o vládnom návrhu ústavného zákona, ktorým sa mení a dopĺňa ústavný zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov , tlač 356.)
Faič, Vladimír, poslanec NR SR (2023-10-25):
Sľubujem. (Potlesk.)
M. Hort, podpredseda NR SR: (2008-10-22):
Spýtam sa pána poslanca Patakyho, či chce reagovať na faktické poznámky. Nie. Pán minister sa hlási do rozpravy? (Odpoveď z pléna.) No nerozumiem tomu. Na záver vystúpite? Toto boli vystúpenia poslancov, ktorí boli prihlásení do rozpravy písomne. A teraz otváram možnosť prihlásiť sa do rozpravy ústne. Nech sa páči. Hlási sa pán poslanec Martin Pado ako jediný. Uzatváram možnosť prihlásiť sa do rozpravy ústne. Pán minister, ale v súlade s rokovacím poriadkom, ak chcete vystúpiť, tak máte kedykoľvek právo vystúpiť. (Reakcia z pléna.) Aha, dobre. Nech sa páči, pán poslanec Pado, máte priestor v rozprave.
Ďuriš Nicholsonová, Lucia, podpredsedníčka NR SR (2018-06-18):
Teraz dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Nehézovej, aby predniesla spravodajskú informáciu. Nech sa páči. A registrujem, pani poslankyňa, že ste prihlásená.
Svrček, Miloš, poslanec NR SR (2021-05-28):
Vážený pán predseda, ďakujem za slovo. Zápisnica o výsledku tajného hlasovania o návrhu na voľbu podpredsedu Národnej rady Slovenskej republiky, ktoré sa konalo 28. mája 2021, obsahuje nasledovné: Na tajné hlasovanie o návrhu na voľbu podpredsedu Národnej rady Slovenskej republiky bolo vydaných a poslanci si osobne prevzali 100 hlasovacích lístkov, teda na voľbe bolo prítomných 100 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu podpredsedu Národnej rady Slovenskej republiky nula poslancov neodovzdalo hlasovacie lístky. Zo 100 odovzdaných hlasovacích lístkov bol 1 neplatný, z 99 platných hlasovacích lístkov overovatelia zistili, že o návrhu na voľbu Tomáša Lehotského za podpredsedu Národnej rady Slovenskej republiky hlasovalo za 75 poslancov, proti bolo 13 poslancov, zdržalo sa 11 poslancov. Podľa čl. 90 ods. 1 Ústavy Slovenskej republiky na zvolenie podpredsedom Národnej rady Slovenskej republiky je potrebný súhlas nadpolovičnej väčšiny hlasov všetkých poslancov. Overovatelia konštatujú, že v tajnom hlasovaní nebol za podpredsedu Národnej rady Slovenskej republiky zvolený Tomáš Lehotský. Overovatelia poverujú svojho člen Miloša Svrčeka oznámiť výsledok hlasovania Národnej rade Slovenskej republiky.
Číž, Miroslav, poslanec NR SR (2016-11-29):
Ďakujem za slovo. Pán kolega, mňa mrzí, že musím sa vyjadriť k vášmu vystúpeniu a byť osobný, pretože vy naozaj disponujete jednou vlastnosťou, ktorá je podľa môjho názoru v klube strany, ktorú reprezentujete, zriedkavá. Ste slušný človek a predpokladám a som o tom presvedčený, že aj dobrý človek. Vás by som chcel mať za suseda na rozdiel od 90 % vašich kolegov. Viete, len my sme tu v parlamente na to, aby sme, a máme obrovskú česť, zastupujeme 5 miliónov ľudí a máme im demonštrovať, že sme schopní ponúknuť naozaj vrcholové poznatky, ktoré poznáme, o spravovaní krajiny, napríklad aj o fungovaní parlamentu v tomto parlamente. Vystúpiť za tým pultom ja považuje za obrovskú česť, s tým, že je to vrcholová scéna, kde sa vystupuje, to znamená, potrebuje, vyžaduje si od nás, každého, obrovskú pokoru. Keď tam vystupujeme, musíme sa zamýšľať nad tým, že čo s časom tých 150 kolegov, ktorí tu sú, akým spôsobom reálne prispejeme k debate a zmysluplne pristúpime k debate, viete? Vyzývali ste na odbornú diskusiu. Pri všetkej úcte, odpustite mi, neviem, o čom by som po tom vašom vystúpení odborne mal diskutovať? To jednoducho nejde. Viete, prísť do parlamentu a vysvetľovať nám skoro pol hodinu, ak nie viac, že teda ešte ste nový, nováčik a nepoznáte a že teda nás potrebujete s týmto stavom oboznámiť, nie je dobré. Musíte počkať, musíte hľadať tie témy, kde viete pristúpiť do diskusie. Podľa mňa, odpustite mi to, a keď nemáte pocit, že niečo tak je nežiaduce, aby sme, ktokoľvek z nás, tam chodili a vyprávali svoje dojmy, nejakú divnú esej o tom, jak máme byť lepší, jak si máme lepšie rozumieť a tak. Viete, zistenia typu, že je tu priveľa politiky, aj keď sa snažím vám rozumieť a nezneužiť ten citát, je trošičku až úsmevné. Toto je politický orgán, v ktorom sa realizuje politika. Záujmy celej krajiny sa tu stretávajú a my ich riešime. A chcem všetkým povedať, že je nesmierne dôležité pri tom riešení tých pravidiel, keďže sú rozdielne záujmy, rozdielne pohľady, že musíme dodržiavať pravidlá.
T. Cabaj, podpredseda NR SR: (2010-01-29):
S faktickou poznámkou ako prvý vystúpi pán poslanec Richter, spravodajca.
Hort, Milan, podpredseda NR SR (2011-09-06):
Ďakujem pekne. Pani kolegovia, panie kolegyne, prerušujem rokovanie o tomto bode. Chcem vás len informovať, že po hlasovaní, kde budeme hlasovať o piatich zákonoch, vystúpi potom pani spravodajkyňa k tomuto návrhu zákona a jeden je prihlásený k tomuto návrhu zákona do rozpravy písomnou formou, to je pán poslanec Beblavý. Keď skončí jeho vystúpenie, potom sa bude možné prihlásiť ústne. Takže vyhlasujem prestávku do 17.05 hod., poprosím všetkých, ktorí majú záujem zúčastniť sa hlasovania, aby sa dostavili do rokovacej sály. Prestávka do 17.05 hod. (Prestávka.) (Po prestávke.)
Šeliga, Juraj, podpredseda NR SR (2021-04-01):
Ďakujem. Prezentujme sa, prosím, a hlasujme.
Kollár, Boris, predseda NR SR (2023-05-10):
Prosím, prezentujme sa a hlasujeme. (Hlasovanie.) Prítomných 141 poslancov, za 89, proti 14, zdržalo sa 37, nehlasoval 1. Konštatujem, že tento návrh sme schválili.
Poliačik, Martin, poslanec NR SR (2011-09-13):
Pán kolega Burian, začnem tam, kde vy ste skončili. Nie je to vôbec tak, že SaS potrebuje superhrubú mzdu, lebo by sme nemali iné témy. Už len tá brožúrka, ktorá sa tu povaľuje po niekoľkých laviciach aj poslancov SMER-u, dokazuje, že my si témy vieme nájsť. Superhrubú mzdu potrebuje Slovensko. Potrebuje ju kvôli tomu, lebo ten zákon čistí celý systém. Potrebuje ju Slovensko kvôli tomu, že je to veľmi dobrý prvý krok k tomu, aby jedného dňa bol zavedený odvodový bonus. A potrebuje ju Slovensko kvôli tomu, lebo nebol v odvodoch urobený poriadok ani za vašej vlády a v mnohých veciach ani za predchádzajúcich. A presne kvôli tomu potrebujeme tento zákon schváliť a nie vracať ho niekam na prepracovanie. Ak máte záujem o diskusiu, predsa tu bude druhé čítanie. Posuňte to cez prvé a môžeme sa o tom rozprávať.
J. Čech, poslanec: (2009-04-17):
Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh v zmysle § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 35. schôdze Národnej rady Slovenskej republiky. Konštatujem, že uvedený návrh spĺňa z formálno-právnej stránky všetky náležitosti uvedené v § 67 a 68 zákona Národnej rady Slovenskej republiky č. 350 o rokovacom poriadku Národnej rady v znení neskorších predpisov, ako i náležitosti určené v legislatívnych pravidlách. Zo znenia tohto poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika tohto poslaneckého návrhu zákona nie je upravená v práve Európskych spoločenstiev ani v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo dňa 27. marca 2009 č. 1028 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali nasledovné výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodársku politiku, Výbor Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Súčasne odporúčam, aby určené výbory predmetný poslanecký návrh zákona prerokovali do 10. júna 2009 a gestorský výbor do 12. júna 2009. Pán predsedajúci, skončil som, otvorte, prosím, rozpravu.
Jurzyca, Eugen, poslanec NR SR (2017-12-05):
Ďakujem pekne. Tiež potvrdzujem, Edo, výborné vystúpenie. Priviedol si ma napr. k poznámke, keď si hovoril o tom, aké sú veľké rozdiely na podporu pracovných miest podľa jednotlivých okresov, že aj tento projekt by mal byť analyzovaný ľuďmi z útvaru Hodnota za peniaze, prípadne Najvyšší kontrolný úrad, aby sme vedeli, či sa opláca dávať peniaze do tohto projektu, a nielen tak preto, že by to bola veľká, veľký objem peňazí, ale preto, že to je významný projekt pre Slovensko, všetci chceme, aby bolo celé Slovensko bohaté, nielen Bratislava. Ale toto nie je cesta, preto sme tak nervózni, a preto viacej z opozície, netradične veľa ľudí sa hlási do rozpravy aj s faktickými. Hovoril si nám aj o akčných plánoch, tak teraz sa ťa opýtam, prečítam ti kúsok z analýzy, že či z takej analýzy sa dá odvodiť nejaké seriózne riešenie: „Okres Sabinov má rozlohu 545 km. Vzhľadom k rozlohe patrí medzi menšie okresy. Leží na východnom Slovensku, sídla aj hospodárstvo okresu sú sústredené hlavne v Spišsko-šarišskom medzihorí, ktoré z juhu lemuje Bachureň, Šarišská vrchovina, zo severu pohorie Čergov. Osou územia je rieka Torysa, do ktorej sa vlieva niekoľko malých prítokov. Okres Sabinov susedí s okresom Prešov, v ktorom sa nachádza tretie najväčšie mesto na Slovensku, krajské mesto Prešov, a s ktorým má najdlhšiu hranicu. Okrem toho susedí s okresmi Levoča, Kežmarok, Stará Ľubovňa, Bardejov.“ No, toto by útvar Hodnoty za peniaze do analýzy nedal, takýto odstavec, lebo z toho sa nič nedá odvodiť. Tak asi ako uvažovali tí ľudia, ktorí ten projekt tlačili. Teraz, vláda ide proti tejto pomoci. Schvaľuje výnimku na kúpele, kde iba jedny kúpele sú z chudobného regiónu, ináč je to naopak, takže... A ešte aj stimulmi poškodzuje... (Prerušenie vystúpenia časomerom.)
Laurenčík, Milan, podpredseda NR SR (2021-05-05):
Ďakujem veľmi pekne. Ja v tejto chvíli prerušujem rokovanie o tomto bode programu. Vážené panie poslankyne, vážení páni poslanci, ďalej bude nasledovať prvé čítanie o návrhu poslancov Národnej rady Slovenskej republiky Juraja Krúpu, Vladimíry Marcinkovej, Ondreja Dostála a Petra Osuského na vydanie zákona, ktorým sa dopĺňa zákon č. 285/2009 Z. z. o poskytovaní príspevku účastníkom národného boja za oslobodenie a vdovám a vdovcom po týchto osobách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov . Návrh zákona má parlamentnú tlač 505, návrh na jeho pridelenie na prerokovanie výborom je v rozhodnutí č. 521. Teraz dávam slovo pánovi poslancovi Jurajovi Krúpovi, aby nám návrh zákona uviedol. Nech sa páči.
Ďuriš Nicholsonová, Lucia, podpredsedníčka NR SR (2017-03-30):
Kolegyne, kolegovia, poprosím vás, ešte dvojminútová prestávka, začneme o 14.07 hod. (Krátka prestávka.) (Po prestávke.)
Laššáková, Jana, podpredsedníčka NR SR (2014-06-03):
Na vystúpenie pána poslanca s faktickými poznámkami šiesti páni poslanci. Pán poslanec Mikloško je posledný, končím možnosť prihlásiť sa s faktickými poznámkami. Nech sa páči, pán poslanec Poliačik. Nie je. Pán poslanec Poliačik nie je prítomný. Nech sa páči, pán poslanec Lipšic.
Sulík, Richard, predseda NR SR (2010-12-09):
Prosím, hlasujte teraz. (Hlasovanie.) Prítomných 142 poslancov, hlasovalo 77 za, 33 proti, 32 sa zdržalo. Schválili sme tretie čítanie tohto zákona okamžite. Otváram rozpravu v rámci tretieho čítania. Nehlási sa nikto. Vyhlasujem rozpravu za skončenú. Prosím.
P. Paška, predseda NR SR: (2009-02-06):
(Hlasovanie). 136 prítomných, 130 za, 4 sa zdržali, 2 nehlasovali. Konštatujem, že sme schválili vládny návrh novely zákona č. 463 Z. z. o vojnových veteránoch. Pán poslanec Fedor teraz uvedie hlasovanie o návrhu uznesenia k návrhu na vyslanie vrtuľníkovej jednotky ozbrojených síl Slovenskej republiky do vojenskej operácie EUFOR – ALTHEA v Bosne a Hercegovine , je to tlač 888.
Číž, Miroslav, podpredseda NR SR (2015-12-08):
Dve minúty v žiadnom prípade.
Nemec, Richard, poslanec NR SR (2023-02-08):
Ďakujem. Pán predsedajúci, milé kolegyne, milí kolegovia... (Prerušenie vystúpenia predsedajúcim.)
Grendel, Gábor, podpredseda NR SR (2021-09-28):
S faktickou poznámkou pani poslankyňa Záborská.
Jurinová, Erika, podpredsedníčka NR SR (2015-11-13):
Pán poslanec, iba by som vás upozornila, že prichádza 11. hodina, kedy je čas na hlasovanie, ak máte dlhšie vystúpenie, tak možnože aj prerušte. Nech sa páči.
T. Cabaj, podpredseda NR SR: (2010-02-11):
Podľa vylosovania, tak ako to urobili overovatelia, prvú otázku na ministra dopravy pôšt a telekomunikácií Slovenskej republiky Ľubomíra Vážneho, ktorého zastupuje pán minister Jahnátek, položil pán poslanec Iván Farkas a znie: „Pán minister, v akom štádiu sa nachádza príprava stavby rýchlostnej komunikácie R7? Došlo k dohode s Bratislavským samosprávnym krajom a samosprávou MČ Bratislava – Vrakuňa ohľadom napojenia komunikácie na obchvat Bratislavy?“ Nech sa páči, môžete odpovedať.
Blanár, Juraj, podpredseda NR SR (2020-12-10):
Pán minister, pán poslanec položil ďalšiu otázku na vás, tak ju prečítam. „Pán minister, prosím o zverejnenie toho, čo lekári odporúčajú rizikovým pacientom, ktorí sú PCR alebo antigénovými testami potvrdení ako pozitívni, počas pobytu v karanténe, teda ešte pred ich hospitalizáciou. Poznajú naši odborní lekári protokoly, ktoré profylakticky zlepšujú zdravotný stav nabudením imunity u pozitívnych symptomatických pacientov a nemyslím tým vakcínu? Čo sa odporúča či predpisuje takýmto pacientom?“ Nech sa páči, môžete odpovedať.
P. Hrušovský, predseda NR SR: (2003-05-20):
Otváram rozpravu o tomto bode programu. Pán poslanec Maxon, pán poslanec Husár a pán poslanec Číž sa hlásia do rozpravy ústne. Nedostal som žiadne písomné prihlášky, preto vyhlasujem možnosť ďalších prihlášok do rozpravy za skončenú. Pán poslanec Maxon. M. Maxon, poslanec: Vážený pán predseda Národnej rady, vážený pán minister, vážené panie kolegyne, vážení páni kolegovia, pokiaľ si dôkladne zanalyzujeme celý legislatívny proces zákona o verejnej službe, tak sa v súvislosti s návrhom na skrátené legislatívne konanie natíska niekoľko zásadných a principiálnych otázok. Návrh na skrátené legislatívne konanie vláda Slovenskej republiky opiera o príslušné ustanovenie rokovacieho poriadku Národnej rady, kde sa explicitne uvádza jeho dôvod, že ak vznikne mimoriadna situácia, alebo ak by boli porušené ľudské práva. Dámy a páni, špecifickosť tejto problematiky vo väzbe na zákon o verejnej službe spočíva v tom, a to považujem za absolútne kľúčové a rozhodujúce, že ak by sme túto situáciu mohli charakterizovať ako mimoriadnu a odvolávať sa na to, že štátu vzniknú škody vo výške 2,2 mld. Sk, tak jedným dychom treba povedať, že túto mimoriadnu situáciu vyvolala predchádzajúca vládna garnitúra na čele so súčasným predsedom vlády. V návrhu na skrátené legislatívne konanie sa odvolávate, že vzniknú značné hospodárske škody. No pokiaľ naozaj majú vzniknúť značné hospodárske škody vo výške 2,2 mld., tak ja tu na tomto mieste hovorím, že predseda vlády Mikuláš Dzurinda je zodpovedný za túto značnú hospodársku škodu, pretože pod jeho vedením vláda prijala zákon o verejnej službe tak, ako v súčasnosti platí. (Potlesk.) To je jeden principiálny rozmer. A tu by som chcel teda naozaj dôrazne požiadať, prosím, ak definujete, že tejto krajine majú vzniknúť značné hospodárske škody, tak, prosím, v dôvodovej správe aj napíšte, že kto za riziko takýchto značných hospodárskych škôd je zodpovedný. Návrh na skrátené legislatívne konanie však má aj iný rozmer a, dámy a páni, je to rozmer politický. Ja nebudem špekulovať o tom politickom probléme, ktorý vznikol v súvislosti s touto novelou na sklonku minulého roka, ale jednoznačne musím skonštatovať, že ani ten, kto má v Národnej rade parlamentnú väčšinu, nemôže pri takýchto zákonoch špekulovať v takom rozsahu, pretože za sumou 2, 2 mld. Sk je kopu poctivých ľudí, ktorí vo verejnej a štátnej správe pracujú. Dámy a páni, zo všetkých týchto ľudí, ktorých sa tento zákon týka, si Národná rada takýmto postupom robí žarty. Tie žarty niekedy majú zásadný ekonomický dosah na každého človeka, ktorý vo verejnej službe a štátnej službe pracuje. To sú principiálne dôvody, prečo nemôžeme podporiť návrh na skrátené legislatívne konanie. Som presvedčený, že môj kolega uvedie ešte ďalšie vážne relevantné dôvody, prečo Hnutie za demokratické Slovensko návrh na skrátené legislatívne konanie o návrhu novely zákona č. 313/2001 Z. z. nepodporí. Ďakujem pekne. (Potlesk.)
Šeliga, Juraj, podpredseda NR SR (2021-05-03):
Pán poslanec Žiak, nech sa páči.
Muňko, Dušan, poslanec NR SR (2015-01-29):
Pán Kaník, ťažko sa na vás reaguje, lebo to, čo tu predvádzate, to nemá hlavu ani pätu. Vaše prepočty, keď ste boli minister, ani jedny nesedia. Samozrejmá vec, Magvaši keď pripravoval dôchodkovú reformu, tak ju pripravoval ďaleko serióznejšie, ako ste ju pripravovali vy. Ja vám len pripomeniem vašu tlačovku, keď sa jednalo o 9 % a odkiaľ na to zoberie minister Mikloš peniaze. Ste povedali, to vás nezaujíma, to je záležitosť ministerstva financií, tak ako vás nezaujíma, koľko našetrili ľudia v II. pilieri. Takisto vás nezaujímalo ani tých 300 starodôchodcov, ste vtedy zmenili zákon od 1. 1. 2005. Nezaujímali vás ani invalidní dôchodcovia, takisto ako vás dneska nezaujímajú tí, ktorí sú v II. pilieri. Budem vám čítať, koľko si našetrili, je to 10 eur, 20 eur, koľko je v tom. My nehovoríme o tom, aby ľudia vystúpili z II. piliera, my hovoríme o tom, aby zvážili, či tam ostanú a potom budú mať viac, ako majú dneska z I. piliera. Takže, prosím vás, to, čo tu hovoríte, dúfam, už ste sám presvedčený o tom, vám nikto neverí.
Kiššová, Jana, poslankyňa NR SR (2014-11-10):
Ďakujem pekne za slovo. Pán premiér, je neuveriteľné, akým spôsobom vy obhajujete svoje konanie. Predkladatelia tohto návrhu predsa uviedli jasné dôvody, pre ktoré tu dnes sedíme. A vy miesto toho, aby ste sa aspoň formálne snažili obhájiť svoje konanie a vyvrátiť tieto argumenty, ktoré predkladatelia uviedli, tak vy kritizujete iných. Vy vo svojej obhajobe kritizujete iných a vy vo svojej obhajobe spomínate a chválite sa tým, že ste presadili vlaky zadarmo. Veď táto schôdza nie je o vlakoch zadarmo. Táto schôdza nie je o tom, že ste znížili limity na bezhotovostné platby. Táto schôdza je predsa o korupcii, ktorá je tu už súčasťou nášho života na Slovensku a je o korupčnom fungovaní tejto vlády, na čele ktorej vy stojíte. Táto schôdza je presne o tomto. Nie je tu ani jedno jediné slovo, ani jeden jediný argument, ktorým by ste vy sa snažili vyvrátiť tieto dôvody. A, pán premiér, vy túto schôdzu považujete za cirkus a vy posielate opozíciu, aby išla kampaňovať do regiónov miesto toho, že tu dnes sedíme? Tak, pán premiér, skôr ako pôjdete kampaňovať do regiónov, vy si spravte výlet po niektorých nemocniciach na Slovensku, vy si spravte výlet po niektorých poliklinikách a spýtajte sa pacientov, spýtajte sa lekárov, spýtajte sa zdravotníckeho personálu, či naozaj žijú a fungujú v zdravotníctve v takom luxuse, že si môžu dovoliť predražené cétečká. Choďte tam a prosím vás spýtajte sa ich na to. Táto schôdza je o tomto, nie o vlakoch zadarmo. (Potlesk.)
Madej, Róbert, poslanec NR SR (2019-06-26):
Ďakujem veľmi pekne. Dovoľujem si oznámiť, že zvolávam schôdzu ústavnoprávneho výboru ihneď po prerušení schôdze Národnej rady. Ďakujem.
Laurenčík, Milan, podpredseda NR SR (2022-02-11):
Na vaše vystúpenie jedna faktická poznámka. Nech sa páči, pán poslanec Marián Saloň.
Mazurek, Milan, poslanec NR SR (2018-05-28):
Pán Krajniak, my sa v mnohých prípadoch určite nezhodneme, ale v tomto prípade rovnako ako moji kolegovia sa vám chcem poďakovať za to, že ste do pléna priniesli skutočne morálny pohľad na vec a otvorili ste množstvo nových argumentov, resp. ponúkli ste množstvo nových argumentov, ako sa na túto tému pozerať a prečo je ochrana života nenarodených detí jednoducho naozaj potrebná. Či už ten príklad s tým otroctvom, alebo tá úvaha, prečo napríklad ukončiť, len tak bezdôvodne ukončiť život 84-dňového človeka, je úplne v poriadku a ukončiť život 85-dňového človeka je už nelegálne. Akú to dáva logiku, prečo 84 dní ešte môžme, 85 ešte nie? Keď sa nad tým človek zamyslí, tak jednoducho nechápe tomu, ako môžme v ľudskom živote urobiť len tak zo dňa na deň mantinel, vtedy ťa zabiť ešte môžem, vtedy ťa už zabiť nemôžem. Z toho dňa, z 84. na 85. sa zrazu stávaš človekom alebo ako to jednoducho vnímajú? Pretože tá legislatíva jasne hovorí, že je to zvrátené, že to takto proste nechať nemôžeme. A ako ste hovorili, dnes v spoločnosti máme dostatok kapacít a možností, ako sa postarať o deti, ktoré síce sú nechcené, ale aspoň sa narodia, pretože taký argument, ktorý často počúvame, a budú plné detské domovy a čo, tak potom, neviem čo všetko, tak to jednoducho ja ako argument vôbec nevnímam, pretože nad tým všetkým stojí život toho dieťaťa. Môžu byť plné detské domovy, áno, máme veľké čakacie fronty na adopciu, to znamená, aj tam ten argument nie je až tak vážny. Ale či budú plné detské domovy, či ich bude o sto viac, alebo čokoľvek, ale tie deti aspoň budú žiť, veď to nie je argument, že aby sme nemali plný detský domov, tak ich poďme teraz zabíjať, to má byť akože čo? Aby sme nemali plné väznice, tak poďme vystrieľať pár väzňov? To je úplne rovnaký argument, to je nezmysel.
Grendel, Gábor, podpredseda NR SR (2020-12-03):
Pani ministerka, chcete reagovať na faktické poznámky? Máte možnosť v rozsahu dvoch minút. (Reakcia ministerky: „Nie, nechám si to na neskôr, ďakujem.“ ) Dobre. (Reakcia z pléna.) Veď vystúpi pani ministerka v rozprave a zodpovie aj otázku, ak bude mať záujem. Pán Podmanický, procedurálny?
Hrnčiar, Andrej, podpredseda NR SR (2017-12-01):
Ďalším v rozprave pán poslanec Beblavý, nech sa páči.
Bugár, Béla, podpredseda NR SR (2017-09-14):
Pán poslanec Vašečka dáva námietku, nech sa páči, prezentujme sa a hlasujme.
Číž, Miroslav, podpredseda NR SR (2015-03-19):
Ďakujem. Kolegyne, kolegovia, prerušujem rokovanie o tomto bode... (Reakcia z pléna.) Kolegyne, kolegovia, ešte je asi vhodné, aby sme dokončili rokovanie o tomto bode programu, takže by som ešte s vaším súhlasom umožnil vystúpiť pánovi poslancovi Hlinovi a po jeho vystúpení potom by sme o prerokovaných bodoch hlasovali. Pán poslanec Hlina, máte slovo. (Ruch v sále.)
Pellegrini, Peter, podpredseda NR SR (2020-06-09):
Ďakujem pekne. Ďalší v rozprave je pán poslanec Žiak.
Paška, Pavol, poslanec NR SR (2011-02-09):
Ďakujem pekne. Pán poslanec, domnievam sa, že tých dôkazov o valcovaní demokracie, a o tom, ako táto vládna koalícia si predstavuje ovládnutie politického priestoru, nájdeme aj pri voľbe riaditeľa rady aj viac. A nedá mi nedať do súvislosti situáciu okolo volieb generálneho prokurátora a voľby riaditeľa a členov rady. Tak ako sa láme nasilu len v záujme moci voľba generálneho prokurátora, takisto sa láme aj voľba riaditeľa a nielen tým, že minister si dovolí verejne v médiách povedať, kto bude tým riaditeľom a naďalej sa hrá to divadlo demokratickosti a príde sem sedemnásť alebo pätnásť kandidátov a všetci sa budú tváriť ako v slobodnej súťaži uspeli alebo neuspeli. Ale chcem sa pozastaviť nad samotnou voľbou a spôsobom. Napriek tomu, že zákon o rokovacom poriadku veľmi jasne hovorí, aké typy volieb je možné v Národnej rade použiť a hovorí buď o verejnej alebo tajnej voľbe, pričom veľmi jasne definuje spôsob takejto voľby. A u verejnej voľby, nič proti nej, hovorí o použití buď technického zariadenia alebo jednoducho vyjadrenie vôle zdvihnutím ruky, alebo tretia možnosť, aklamačného hlasovania. Vy to kľudne zmietnete zo stola a prídete s nezmyslom, tzv. verejno-tajnej voľby, kde sa poslanec musí podpísať na hlasovací lístok a označiť svoju mienku, ale keď náhodou, dobre, fajn, tak ste si vyložili zákon o rokovacom poriadku. Včera kolega Madej navrhol, aby, keď sme hlasovali o postúpení vášho lámania zákona o voľbe alebo rokovacom poriadku generálneho prokurátora a žiadal, aby sa hlasovalo menovite, tak ste to zmietli zo stola, že takýto spôsob nie je možný. Predsa zákon o rokovacom poriadku pozná len tri možnosti verejného... (Prerušenie vystúpenia časomerom.)
Grendel, Gábor, podpredseda NR SR (2020-07-07):
Panie poslankyne, páni poslanci, pristúpime k informácii Mandátového a imunitného výboru Národnej rady Slovenskej republiky o nastúpení náhradníkov na neuplatňované mandáty poslancov Národnej rady Slovenskej republiky . Prosím pani predsedníčku mandátového a imunitného výboru poslankyňu Annu Andrejuvovú, aby Národnej rade uvedenú informáciu podala.
B. Bugár, podpredseda NR SR: (2005-05-17):
O ospravedlnenie svojej neúčasti na dnešnom rokovacom dni písomne požiadal poslanec Anton Danko a poslankyne Zuzana Plháková a Diana Štrofová. Budeme pokračovať prvým čítaním o vládnom návrhu zákona, ktorým sa dopĺňa zákon č. 50/1976 Zb. o územnom plánovaní a stavebnom poriadku (takzvaný stavebný zákon) v znení neskorších predpisov a doplnení niektorých zákonov . Chcem pripomenúť, že so skráteným legislatívnym konaním o tomto návrhu zákona Národná rada už súhlas vyslovila. Vládny návrh zákona ste dostali ako tlač 1121, návrh na jeho pridelenie na prerokovanie výborom máte v rozhodnutí predsedu Národnej rady pod č. 1152. Ešte predtým, než odovzdám slovo pánovi ministrovi výstavby, chcem vás informovať o dnešnom priebehu. To znamená, že teraz začneme prerokúvať návrhy zákonov, budeme rokovať do 13.00 hodiny, od 13.00 hodiny do 14.00 hodiny bude obedňajšia prestávka a od 14.00 hodiny budeme pokračovať v rokovaní až do 17.00 hodiny a o 17.00 hodine, samozrejme, začneme hlasovať o prerokovaných zákonoch. Prosím teraz ministra výstavby a regionálneho rozvoja Slovenskej republiky Lászlóa Gyurovszkého, aby uviedol vládny návrh zákona.
Gaborčáková, Soňa, poslankyňa NR SR (2019-12-04):
Ďakujem, že si mi pripomenula naozaj ten obrovský problém s umiestňovaním onkologických pacientov nielen v terminálnych štádiách, ale celkovo v zariadeniach sociálnych služieb ich nechcú prijímať, pretože nedokážu zaplatiť vlastne zdravotnícky personál v týchto zariadeniach a práve preto bola, je potrebná teda, je potrebný zákon o dlhodobej starostlivosti, ako aj reformu opatrovania. Ďakujem.
Klus, Martin, podpredseda NR SR (2019-10-24):
Ďakujem. Ďalšia faktická poznámka, pán poslanec Krajčí.
Radičová, Iveta, predsedníčka vlády SR (2010-10-14):
Vážený pán podpredseda Národnej rady, vážená Národná rada, vážení členovia vlády, dovoľte mi, aby som v znení § 131 ods. 7 rokovacieho poriadku Národnej rady Slovenskej republiky ospravedlnila z dnešnej hodiny otázok neprítomných členov vlády a oznámila ministrov poverených ich zastupovaním. Ospravedlňujem pána ministra zahraničných vecí Mikuláša Dzurindu, ktorý je na zahraničnej služobnej ceste, bude ho zastupovať podpredseda vlády a minister financií pán Ivan Mikloš. Ospravedlňujem aj pána ministra vnútra Daniela Lipšica, zastupovať ho bude pani ministerka spravodlivosti Lucia Žitňanská. A zo zdravotných dôvodov mi dovoľte ospravedlniť aj pána podpredsedu vlády pre ľudské práva a menšiny Rudolfa Chmela. Nie sú naňho položené otázky, takže prosím o ospravedlnenie pána podpredsedu. Ďakujem veľmi pekne.
Antošová, Eva, poslankyňa NR SR (2019-11-27):
Áno, ďakujem za slovo. Ja by som si dovolila predložiť pozmeňujúci a doplňujúci návrh. Dôvodom tohto pozmeňujúceho návrhu boli menšie pripomienky zo strany legislatívneho odboru Národnej rady Slovenskej republiky, takže dovoľte, aby som ho predložila. Pozmeňujúci a doplňujúci návrh poslankyne Národnej rady Slovenskej republiky Evy Antošovej k návrhu zákona poslankyne Národnej rady Slovenskej republiky Evy Antošovej, ktorým sa mení zákon č. 355/2007 Z. z. o ochrane, podpory a rozvoji verejného zdravia a o zmene a doplnení niektorých zákonov v znení neskorších predpisov. V čl. 1 sa doterajší text nahrádza týmto textom: „V § 43 ods. 5 písm. b) znie: b) ktorý je po dátume minimálnej trvanlivosti s výnimkou uvedenia na trh Slovenskej republiky bezodplatným poskytnutím kozmetického výrobku dennej spotreby po dátume minimálnej trvanlivosti, ktorý je bezpečný, osobe vykonávajúcej činnosť s verejnoprospešným účelom v oblasti poskytovania sociálnej pomoci, humanitárnej starostlivosti alebo sociálnych služieb podľa osobitných predpisov,47p) pričom tieto kozmetické výrobky musia byť následne na trhu uvádzané bezodplatne, zoznam kozmetických výrobkov dennej spotreby ustanoví všeobecne záväzný právny predpis, ktorý vydá ministerstvo,“. Poznámka pod čiarou k odkazu 47p znie: „47p)Napríklad zákon č. 83/1990 Zb. o združovaní občanov v znení neskorších predpisov, zákon Národnej rady Slovenskej republiky č. 147/1997 o neinvestičných fondoch a o doplnení zákona Národnej rady Slovenskej republiky č. 207/1996 v znení neskorších predpisov, zákon Národnej rady Slovenskej republiky č. 213/1997 o neziskových organizáciách poskytujúcich všeobecne prospešné služby v znení neskorších predpisov a zákon č. 34/2002 o nadáciách a o zmene Občianskeho zákonníka v znení neskorších predpisov.“ Ďakujem za pozornosť.
P. Hrušovský, predseda NR SR: (2004-05-13):
K. Ondriaš, poslanec: Ďakujem za odpoveď. Mám ešte doplňujúcu otázku. Ak ma pamäť neklame, Ústavný súd už dvakrát rozhodol o tejto otázke, či máme mať bezplatnú starostlivosť, alebo nie. A dvakrát bol ten nález, že musí byť bezplatná. A ja si myslím, že aj tretíkrát Ústavný súd musí predsa rozhodnúť o tej istej otázke rovnako. Myslíte si, že moje úvahy sú správne? Ďakujem.
Hrušovský, Pavol, podpredseda NR SR (2011-02-03):
Páni poslanci, hlasujeme o návrhu prideliť zákon na prerokovanie výborom, určiť gestorský výbor, ako aj lehotu, v ktorom majú výbory zákon prerokovať. (Hlasovanie.) 141 prítomných, 80 za návrh, 60 sa zdržalo, 1 nehlasoval. Návrh sme schválili. Teraz poprosím pani poslankyňu Liškovú, ktorú poveril zahraničný výbor, aby Národnej rade predložila návrh na vyslovenie súhlasu Národnej rady Slovenskej republiky s Rámcovou dohodou o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej , ktorú prerokovávame ako tlač 156.
Bugár, Béla, podpredseda NR SR (2017-05-16):
Dáva námietku, nech sa páči, prezentujme sa a hlasujme o námietke pána poslanca Dostála. (Hlasovanie). Prítomných 141 poslancov, za 59, proti 63, zdržalo sa 18, 1 nehlasoval. Námietka bola odmietnutá. Nech sa páči.
Sulík, Richard, predseda NR SR (2011-10-11):
Pani poslankyňa Dubovcová reaguje na faktické poznámky.
B. Bugár, podpredseda NR SR: (2006-03-15):
(Hlasovanie.) Prítomných je 119 poslancov, za 71, proti 8, zdržalo sa 40. Konštatujem, že vládny návrh zákona sme schválili. Prosím teraz pána poslanca Minárika, aby uviedol hlasovania k vládnemu návrhu zákona, ktorým sa mení a dopĺňa zákon č. 594/2003 Z. z. o kolektívnom investovaní (tlač 1418). Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 594/2003 Z. z. o kolektívnom investovaní a o zmene a doplnení niektorých zákonov v znení neskorších predpisov a o zmene a doplnení zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov , tlač 1418.)
Muňko, Dušan, poslanec NR SR (2024-06-13):
Pán poslanec, máš stopercentnú pravdu, že zelená energia je výborná, ale na to potrebuješ financie. A vieš, hovoríš z hľadiska plynu, tak rokoval som s Nemcami a Nemci idú Nord Stream 2 obnoviť. Idú obnoviť jadro. Prečo? Pretože jednoducho to, čo majú dneska, je drahšie, uholné. Veď zavreli jadro, otvorili uholné bane. Keď zoberieš, stopercentne máš pravdu, že čerpadlá. Povedzme si, že kto si môže čerpadlo pri jestvujúcej kúpnej sile nášho obyvateľstva dovoliť, hlavne vidiek. Takisto aj plyn, pokiaľ sa týka, napriek tomu, že teraz tá cena plynu je ďaleko lacnejšia ako bola pred trebárs pred dvoma rokmi alebo veci, ktoré sú. To isté pokiaľ sa týka energií. Energie prakticky na tretí blok, ktorý beží, ten je, prakticky štvrtý je vybrakovaný, pretože sme potrebovali dostavať tretí blok. Štvrtý blok, samozrejme, neviem, koľko bude trvať, aby sme ho dostavali, ale predpokladám, že minimálne dva roky. Lebo jadro je, samozrejme, najlacnejšie, voda takisto. Čiže prakticky to, čo si povedal, máš pravdu, ale na to musíš mať financie a keď na to nemáš, tak jako my zostavujeme dneska rozpočet, že je tu dvanásť nadnárodných spoločností, ktoré robí 90 %, z 90 % z HDP, koľko odvádza z hľadiska právnickú osobu daní tu na Slovensku. Neviem, tí, ktorí sú tu vo finančnom výbore, keby si pozreli tie firmy, ktoré jednoducho sú. Potom môžeme, keď budeme mať dostatok finančných zdrojov, proste jednoducho dať, ale v našom rozpočte, povedzte mi, kapitoly, keď som si zobral desať, posledných desať rokov jednotlivé kapitoly, či to bolo zdravotníctvo, školstvo, kultúra alebo ktorýkoľvek rezort, tak ešte voľakedy sme mali aký taký... (Prerušenie vystúpenia časomerom.)
Grendel, Gábor, podpredseda NR SR (2021-11-23):
S reakciou na faktické poznámky pán poslanec Erik Tomáš.
A. Belousovová, podpredsedníčka NR SR: (2008-04-10):
Ďalšiu otázku položila pani poslankyňa Sárközy podpredsedovi vlády Slovenskej republiky pre vedomostnú spoločnosť, európske záležitosti, ľudské práva a menšiny pánovi Dušanovi Čaplovičovi. Otázka znie: „Vážený pán podpredseda, predstavitelia slovenskej samosprávy v Mlynkoch žiadajú o pomoc pri zabezpečovaní svätých omší v slovenskom jazyku. Aký je váš názor na ich požiadavky?“ Za pána Čaploviča, za pána podpredsedu vlády Čaploviča bude odpovedať pán minister Kubiš. Nech sa páči, pán minister. J. Kubiš, minister zahraničných vecí SR: Ďakujem. Vážená pani predsedajúca, vážené panie poslankyne, vážení páni poslanci, odpovedám na túto otázku namiesto pána podpredsedu vlády, pána Čaploviča a prečítam pripravenú odpoveď. Vážená pani poslankyňa, uvedomujem si, že v oblasti používania slovenského jazyka na svätých omšiach a bohoslužbách sa v minulosti veľa zanedbalo. Je to však autonómna oblasť cirkví a náboženských spoločností a do tohto procesu by nemal štát zasahovať. Samozrejme, pre zachovávanie a rozvíjanie národnostnej identity Slovákov je aj príspevok cirkvi veľmi dôležitý. Evanjelická cirkev venovala veľkú pozornosť tomuto procesu a aj preto sa podarilo identitu Slovákov udržať napríklad v Nagylaku v Rumunsku alebo vo Vojvodine v Srbsku, v Báčke, Srieme a v Banáte. Za komunistického režimu u nás a v Maďarsku...
Galek, Karol, poslanec NR SR (2018-02-08):
Ďakujem pekne. Návrh zákona, ktorý dnes predkladáme, tak jeho cieľom je doplniť zákon č. 251/2012 Z. z. o energetike a takisto zákon č. 250/2012 Z. z. o regulácii v sieťových odvetviach. Hlavným cieľom tohto zákona je vypustenie tých ustanovení, ktoré upravujú oprávnenie Ministerstva hospodárstva Slovenskej republiky uložiť vo všeobecnom hospodárskom záujme povinnosti, akými sú povinnosť zabezpečiť využitie domáceho uhlia pri výrobe elektriny, ďalej prednostný prístup, pripojenie, prenos, distribúciu a dodávku elektriny vyrobenej z domáceho uhlia, poskytovanie podporných služieb potrebných na zabezpečenie prevádzkovej spoľahlivosti sústavy a na poskytovanie systémových služieb v zariadeniach na výrobu elektriny z domáceho uhlia, ako aj vypustenie tých ustanovení zákonov, ktoré upravujú podmienky cenovej regulácie výroby elektriny z domáceho uhlia a cenovej regulácie taríf súvisiacich s úhradou pomernej časti nákladov naplnenej povinnosťou vo všeobecnom hospodárskom záujme. Návrh zákona reaguje predovšetkým na rozhodnutie Európskej komisie vytvoriť platformu pre uhoľné regióny v procese premeny, ktorej plánované aktivity sa budú týkať aj regiónu Hornej Nitry ako jedného z pilotov. V prípade zachovania ustanovených zákonov, podľa ktorých je dnes vo všeobecnom hospodárskom záujme uložená povinnosť zabezpečiť využitie domáceho uhlia na vyššie uvedené činnosti, ciele a platformy by na Slovensku neboli v plnom rozsahu dosiahnuteľné. Návrhom zákona zrušujú ustanovenia zákona o č. 251/2012 Z. z. o energetike, ktoré oprávňujú štát príslušné, oprávňujú štát rozhodnutiami vo všeobecnom hospodárskom záujme uložiť príslušné povinnosti účastníkom trhu s elektrinou. Súčasne sa zrušujú ustanovenia zákona o regulácii, ktoré ustanovujú podmienky cenovej regulácie výroby elektriny z domáceho uhlia a cenovej regulácie taríf súvisiacich s úhradou pomernej časti nákladov na plnenie povinností vo všeobecnom hospodárskom záujme. Súčasne sa navrhuje, aby existujúce rozhodnutia, ktoré dneska sú vydané, pardon, dnes sú vydané a platia až do roku 2030, bola ich platnosť ukončená dňom 31. decembrom 2023, a aby cenová regulácia v tejto oblasti skončila najneskôr v tento istý deň. Aplikácia predpisu do praxe neprinesie žiadnu komplikáciu v činnostiach regulovaných subjektov ani koncových spotrebiteľov energií, naopak, bude viesť k poklesu koncovej ceny elektriny pre všetky kategórie koncových odberateľov elektriny, keďže v súčasnosti sú náklady podpory elektriny z domácej elektriny zohľadňované v koncovej cene elektriny prostredníctvom tarify za prevádzkovanie systému, kde sa bavíme o sume asi 98 mil. eur ročne. Predložený návrh zákona má vplyv na rozpočet verejnej správy a z dôvodu ukončenia masívnej podpory vyrobenej elektriny z domáceho uhlia bude mať pozitívny vplyv aj na životné prostredie. Ďakujem veľmi pekne a, pán predsedajúci, hlásim sa súčasne ako prvý do rozpravy.
Kuriak, Milan, poslanec NR SR (2023-02-09):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady Slovenskej republiky pre financie a rozpočet, ústavnoprávnemu výboru. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predseda, prosím, dajte o mojom návrhu hlasovať.